Հիմնական ճանապարհը Սատանի կամրջից սկսում է գալարներով բարձրանալ դեպի Տաթև, իսկ մենք իջնում ենք դեպի գետն ու ափամերձ արահետով քայլում նրա հոսանքին հակառակ: Մի քիչ հետո արևն այրելու փոխարեն սկսում է շողալ՝ մեզ ծածկող կանաչ սաղարթին ու կապույտ երկնքին հաղորդելով տարբեր երանգներ: Այնքան հեշտ է քայլել ու այնքան զվարճալի է քարից քար թռնել, գետն անցնել, որ սկսում է անհավանական թվալ, որ երրորդ անգամն ենք փորձում Անապատ հասնել: